b'\n_START_ARTICLE_\nBiskajski most\n_START_SECTION_\nZgodovina\n_START_PARAGRAPH_\nNajstarej\xc5\xa1i transportni most je bil zgrajen leta 1893. Projektiral ga je Eifflov u\xc4\x8denec, Alberto Palacio. Z njim je re\xc5\xa1il problem povezovanja dveh mest brez prekinjanja ladijskega prometa iz luke Bilbao do morja in brez izgradnje masivnih dolgih dostopnih ramp. Namesto tega je Palacio povezal tradicionalno obdelavo \xc5\xbeeleza z novo tehnologijo lahkih zvitih jeklenih kablov in nastal je prvi most, ki je v premi\xc4\x8dni vise\xc4\x8di gondoli prena\xc5\xa1al potnike in avtomobile. Postal je  model mnogim drugim podobnim objektom._NEWLINE_Most je dolg 164 metra, visok 45 metrov, njegova vise\xc4\x8da gondola (premi\xc4\x8dni del mostu) pa lahko prenesa \xc5\xa1est avtomobilov in ve\xc4\x8d deset potnikov preko cele dol\xc5\xbeine v minuti in pol. Potuje vsakih 8 minut, 24 ur dnevno, preko celega leta. Edino kar se spreminja je cena prehoda,  ki variira glede na uro dneva. Je del transportne cene bilbaovske prometne kartice Creditrans._NEWLINE_Promet pod mostom je bil prekinjen samo enkrat  in to za \xc5\xa1tiri leta, v \xc4\x8dasu \xc5\xa0panske dr\xc5\xbeavljanske vojne, ko je bil zgornji del miniran. Zanimivo je, da je Palacio iz svoje postelje v Portugaleteju videl uni\xc4\x8denje mosta malo pred svojo smrtjo._NEWLINE_Most obratuje \xc5\xa1e danes. Zgradili so nova dvigala za obiskovalce na 50 m visokih stebrih mosta, po katerem se sedaj lahko pe\xc5\xa1 pre\xc4\x8dka preko platforme s katere je lep pogled na zaliv Abra.'